paragraph_text: Oni su jedina grupa Mahicana koja je uspjela sačuvati svoj identitet. Godine 1785. veliki dio ih odlazi pod irokešku zaštitu u New York, na Oneida Creek, u okruge Madison i Oneida. Pod zaštitom Oneida njihov se broj 1796. popeo na 300. Ovdje su osnovali New Stockbridge. Pleme je 1833. preseljeno na rezervat na Green Bayu u Wisconsinu gdje su im se priključili i Munsee. Većina 1850. odlazi na drugi rezervat u okrug Shawano, također u Wisconsinu, gdje žive i danas kao Stockbridge-Munsee Band of Mahican Indians; (2,200; 1990 godine).